คณะแพทยศาสตร์ศิริราชพยาบาล มหาวิทยาลัยมหิดล

คณะแพทยศาสตร์ศิริราชพยาบาล มหาวิทยาลัยมหิดล เป็นคณะแพทยศาสตร์แห่งหนึ่งในประเทศไทย โดยเป็นหนึ่งในสองคณะแพทยศาสตร์ภายใต้สังกัดมหาวิทยาลัยมหิดล (ภายใต้สังกัดคณะแพทยศาสตร์โรงพยาบาลรามาธิบดี) นับได้ว่าเป็นคณะการศึกษาที่มีอายุเก่าแก่ที่สุด และเป็นหนึ่งในคณะแพทยศาสตร์ที่ได้รับความเชื่อถือจากประชาชนมากที่สุดของประเทศไทย โดยมีต้นกำเนิดมาจาก โรงเรียนแพทยากร และพัฒนามาจนกระทั่งเป็น คณะแพทยศาสตร์ศิริราชพยาบาล มหาวิทยาลัยมหิดล

 ประวัติ 
 การก่อตั้ง 
วิชาการแพทย์ไทยแต่เดิมพัฒนาจากการใช้ยาสมุนไพรและรับการรักษาจากหมอยาตำราหลวงตามแบบแผนอย่างไทย ต่อมาเมื่อมีคณะมิชชันนารีจากต่างประเทศเข้ามาเผยแผ่ศาสนาพร้อมกับวิทยาการทางการแพทย์แผนตะวันตกในช่วงปลายรัชสมัยพระบาทสมเด็จพระนั่งเกล้าเจ้าอยู่หัว จึงได้เกิดรูปแบบการรักษาพยาบาลแบบใหม่ขึ้นในประเทศ ไม่นานในรัชสมัย พระบาทสมเด็จพระจุลจอมเกล้าเจ้าอยู่หัว มีพระราชประสงค์ให้จัดตั้งโรงพยาบาลขึ้น เพื่อจัดระเบียบและยกระดับมาตรฐานการแพทย์และการสาธารณสุขในประเทศให้สมกับความรุ่งเรืองของประเทศ พระองค์ทรงจัดตั้งคณะกรรมการขึ้น เมื่อวันที่ 22 มีนาคม พ.ศ. 2429 ประกอบด้วยผู้ทรงคุณวุฒิจำนวน 9 ท่าน คือ
 พระเจ้าน้องยาเธอ กรมหมื่นสิริธัชสังกาศ เป็นนายก
 พระเจ้าน้องยาเธอ กรมหมื่นดำรงราชานุภาพ
 พระเจ้าน้องยาเธอ พระองค์เจ้าศรีเสาวภางค์
 พระเจ้าน้องยาเธอ พระองค์เจ้าวัฒนานุวงศ์
 พระวรวงศ์เธอ พระองค์เจ้าสายสนิทวงศ์
 พระวรวงศ์เธอ พระองค์เจ้าปฤษฎางค์
 พระยาโชฏึกราชเศรษฐี 
 เจ้าหมื่นสรรเพชรภักดี
 ดร.ปีเตอร์ เคาแวน แพทย์ประจำพระองค์
เป็นผู้ร่วมดำเนินการจัดตั้งโรงพยาบาลแห่งแรกของประเทศ คณะกรรมการได้กราบทูลขอแบ่งพื้นที่พระราชวังบวรสถานพิมุขด้านใต้อันเป็นพื้นที่หลวงร้างฝั่งธนบุรี เพื่อเป็นพื้นที่ก่อสร้างโรงพยาบาลและซื้อที่ริมข้างเหนือโรงเรียนของคณะมิชชันนารีอเมริกันเพื่อทำท่าขึ้นโรงพยาบาล และตั้งชื่อว่า โรงพยาบาลวังหลัง

190px|thumb|สมเด็จพระเจ้าลูกยาเธอ เจ้าฟ้าศิริราชกกุธภัณฑ์
ใน พ.ศ. 2430 ขณะกำลังก่อสร้างโรงพยาบาล สมเด็จพระเจ้าลูกยาเธอ เจ้าฟ้าศิริราชกกุธภัณฑ์ สิ้นพระชนม์ด้วยพระโรคบิด สร้างความโศกเศร้าพระราชหฤทัยแก่พระบาทสมเด็จพระจุลจอมเกล้าเจ้าอยู่หัวและสมเด็จพระนางเจ้าเสาวภาผ่องศรี พระวรราชเทวีเป็นอย่างมาก จึงมีพระราชประสงค์พระราชทานโรงพยาบาลเพื่อเป็นพระราชกุศล เมื่อเสร็จสิ้นงานพระเมรุพระราชทานเพลิงพระศพแล้ว ได้พระราชทานไม้ที่ใช้สร้างพระเมรุมาศจำนวน 15 หลังมาเป็นวัสดุสำหรับก่อสร้างโรงพยาบาลวังหลัง ทั้งยังได้พระราชทานพระราชทรัพย์ในส่วนของเจ้าฟ้าศิริราชฯ จำนวน 700 ชั่ง (56,000 บาท) เป็นค่าก่อสร้างอีกด้วย ตามพระราชปรารภของพระองค์ในพระราชหัตถเลขาถึงคณะกรรมการสร้างโรงพยาบาล ณ พระที่นั่งจักรีมหาปราสาท ลงวันอังคาร เดือนอ้าย แรม 7 ค่ำ ปีชวดสัมฤทธิ์ศก จุลศักราช 1250 ใจความตอนหนึ่งว่า

 ช่วงแรกของคณะ 

วันที่ 26 เมษายน พ.ศ. 2431 ซึ่งวันนี้ถือว่าเป็นวันกำเนิดโรงพยาบาล พระบาทสมเด็จพระจุลจอมเกล้าเจ้าอยู่หัวได้เสด็จเป็นองค์ประธานในพิธีเปิดโรงพยาบาล และพระราชทานนามใหม่แก่โรงพยาบาลว่า "โรงศิริราชพยาบาล" สังกัดกรมพยาบาลอันมีพระเจ้าน้องยาเธอ พระองค์เจ้าศรีเสาวภางค์เป็นอธิบดี เมื่อตั้งโรงพยาบาลแล้ว ในชั้นแรกคณะกรรมการได้เชิญหมอหลวงที่มีชื่อเสียงมาเป็นแพทย์ใหญ่ ซึ่งได้พระประสิทธิวิทยา (หนู) ซึ่งภายหลังได้เป็นพระยาประเสริฐศาสตร์ธำรง พร้อมกับลูกศิษย์อีก 2 คน

ในช่วงนั้น คณะกรรมการเห็นว่าการจัดหาแพทย์สำหรับโรงพยาบาลค่อนข้างลำบาก สมเด็จพระเจ้าน้องยาเธอ กรมหมื่นดำรงราชานุภาพ จึงได้กราบบังคมทูลให้มีการจัดตั้งวิทยาลัยแพทย์ขึ้นเพื่อแก้ไขปัญหาขาดแคลนแพทย์และเพื่อการอบรมการรักษาด้วยการผ่าตัดสมัยใหม่ให้แก่แพทย์ไทยด้วย โดยตั้งโรงเรียนขึ้นที่ริมแม่น้ำเจ้าพระยาหน้าโรงพยาบาลใน พ.ศ. 2432 และเปิดสอนตั้งแต่วันที่ 5 กันยายน พ.ศ. 2433 รับสมัครเข้าศึกษาโดยไม่ต้องเสียค่าเล่าเรียน มีดอกเตอร์ยอร์ช แมกฟาแลนด์ (หมอเมฆฟ้าลั่น ภายหลังได้เป็น อำมาตย์เอก ศาสตราจารย์พระอาจวิทยาคม) เป็นอาจารย์แพทย์ กระทั่งวันที่ 1 พฤษภาคม พ.ศ. 2436 จึงได้เปิด โรงเรียนแพทยากร ขึ้นอย่างเป็นทางการตามพระบรมราชโองการ และพัฒนาต่ออย่างรวดเร็วจนได้รับพระราชทานนามใหม่ว่า โรงเรียนราชแพทยาลัย ในวันที่ 3 มกราคม พ.ศ. 2443

 โรงเรียนแพทย์ในสังกัดจุฬาลงกรณ์มหาวิทยาลัย 
ในวันที่ 26 มีนาคม พ.ศ. 2459 พระบาทสมเด็จพระมงกุฎเกล้าเจ้าอยู่หัว ทรงสถาปนาโรงเรียนข้าราชการพลเรือนขึ้นเป็น "จุฬาลงกรณ์มหาวิทยาลัย" เพื่อเฉลิมพระเกียรติแด่พระบรมชนกนาถ ในโอกาสนี้ได้ทรงรวมโรงเรียนราชแพทยาลัยเข้าเป็น 1 ใน 4 คณะแรกของจุฬาลงกรณ์มหาวิทยาลัย และพระราชทานนามว่า คณะแพทยศาสตร์แห่งจุฬาลงกรณ์มหาวิทยาลัย ต่อมาได้เปลี่ยนนามตามพระราชบัญญัติจุฬาลงกรณ์มหาวิทยาลัย พ.ศ. 2461 เป็น คณะแพทยศาสตร์และศิริราชพยาบาล โดยก่อนที่นิสิตจะได้ข้ามไปเรียนที่โรงพยาบาลศิริราชจะต้องเรียนวิทยาศาสตร์พื้นฐานที่คณะวิทยาศาสตร์ จุฬาลงกรณ์มหาวิทยาลัย

ใน พ.ศ. 2464 รัฐบาลได้เริ่มเจรจากับมูลนิธิร็อกเกอะเฟลเลอร์ (Rockefeller) โดยสมเด็จพระเจ้าน้องยาเธอ เจ้าฟ้ากรมขุนสงขลานครินทร์ ทรงรับเป็นผู้แทนฝ่ายไทยในการเจรจาเพื่อขอความช่วยเหลือปรับขยายหลักสูตรของคณะแพทยศาสตร์และศิริราชพยาบาลให้ถึงระดับปริญญา โดยมีโรงพยาบาลศิริราชเป็นโรงพยาบาลฝึกหัด นอกจากนี้ เมื่อครั้งที่สมเด็จเจ้าฟ้ามหิดลฯ ดำรงตำแหน่งอธิบดีกรมมหาวิทยาลัย กระทรวงศึกษาธิการ ยังทรงบริจาคพระราชทรัพย์ส่วนพระองค์เพื่อสร้างตึกในโรงพยาบาลศิริราชหลายหลัง และยังได้พระราชทานทุนการศึกษาแก่นักเรียนไทย สำหรับไปศึกษายังต่างประเทศเพื่อให้กลับมาเป็นอาจารย์ นับได้ว่า สมเด็จเจ้าฟ้ามหิดลอดุลยเดชฯ มีพระมหากรุณาธิคุณต่อศิริราชและการแพทย์แผนปัจจุบันของไทยเป็นอย่างมาก ทางคณะฯ จึงได้จัดสร้างพระราชานุสาวรีย์ไว้ ณ ใจกลางโรงพยาบาล และถวายพระราชสมัญญาว่า "องค์บิดาแห่งการแพทย์แผนปัจจุบันของไทย"

 ย้ายไปสังกัดมหาวิทยาลัยมหิดล 
ในรัฐบาลสมัยจอมพลแปลก พิบูลสงคราม ได้จัดระเบียบการบริหารราชการใหม่และก่อตั้ง “มหาวิทยาลัยแพทยศาสตร์” ขึ้นเมื่อวันที่ 2 กุมภาพันธ์ พ.ศ. 2486 โดยโอนคณะแพทยศาสตร์และศิริราชพยาบาล แผนกทันตแพทยศาสตร์ แผนกสัตวแพทยศาสตร์ และแผนกเภสัชศาสตร์ จากจุฬาลงกรณ์มหาวิทยาลัยมาเป็นคณะในสังกัดของมหาวิทยาลัยแพทยศาสตร์ มีฐานะเป็นกรมในสังกัดกระทรวงสาธารณสุข ก่อนจะย้ายมาสังกัดสำนักนายกรัฐมนตรีเมื่อ พ.ศ. 2502 แต่นักศึกษายังคงต้องเรียนวิชาพื้นฐานทางวิทยาศาสตร์ที่คณะวิทยาศาสตร์ จุฬาลงกรณ์มหาวิทยาลัยเช่นเดิมแม้คณะจะเปลี่ยนไปสังกัดมหาวิทยาลัยแพทยศาสตร์แล้ว http://www.ratchakitcha.soc.go.th/DATA/PDF/2486/A/007/212.PDF

วันที่ 21 กุมภาพันธ์ พ.ศ. 2512http://www.ratchakitcha.soc.go.th/DATA/PDF/2512/A/017/4.PDF พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทานนามใหม่แก่มหาวิทยาลัยแพทยศาสตร์ว่า มหาวิทยาลัยมหิดล พร้อมกันนี้ คณะได้เปลี่ยนชื่อใหม่ว่า คณะแพทยศาสตร์ศิริราชพยาบาล มหาวิทยาลัยมหิดล โดยในระหว่างนี้ได้ช่วยเหลือในการจัดตั้งคณะแพทยศาสตร์ มหาวิทยาลัยขอนแก่นและคณะแพทยศาสตร์ มหาวิทยาลัยสงขลานครินทร์ด้วย

 การพัฒนาในยุคปัจจุบัน 
300px|thumbnail|right|คณะแพทยศาสตร์ศิริราชพยาบาล มหาวิทยาลัยมหิดล พ.ศ. 2560

พ.ศ. 2547 คณะแพทยศาสตร์ศิริราชพยาบาลได้รับกรรมสิทธิ์ที่ดินจากการรถไฟแห่งประเทศไทย เป็นจำนวน 30 ไร่ รวมเป็น 107 ไร่ เพื่อพัฒนาเป็นสถาบันการแพทย์ชั้นเลิศในเอเชียอาคเนย์ ซึ่งต่อมาในวันที่ 17 มีนาคม พ.ศ. 2551 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ แทนพระองค์ทรงประกอบพิธีวางศิลาฤกษ์อาคารโครงการพัฒนาศิริราชสู่สถาบันการแพทย์ชั้นเลิศในเอเชียอาคเนย์ ณ บริเวณสถานีรถไฟธนบุรี (เดิม) เขตบางกอกน้อย และพระราชทานนาม ดังนี้ สถาบันการแพทย์ชื่อว่า "สถาบันการแพทย์สยามินทราธิราช" อาคารโรงพยาบาลชื่อว่า "อาคารปิยมหาราชการุณย์" และอาคารวิจัยชื่อว่า "อาคารเฉลิมพระเกียรติ ๘๐ พรรษา ๕ ธันวาคม ๒๕๕๐"

ในเดือนตุลาคม พ.ศ. 2565 คณะแพทยศาสตร์ศิริราชพยาบาลได้ประกาศความร่วมมือกับไอซีเอสในการจัดตั้งศูนย์สุขภาพเชิงป้องกันและบูรณาการสมดุลชีวิต หรือ ศิริราช เอช โซลูชันส์ โดยเป็นศูนย์สุขภาพแห่งแรกที่ตั้งนอกพื้นที่มหาวิทยาลัยมหิดล โดยเปิดให้บริการเมื่อวันที่ 21 กรกฎาคม พ.ศ. 2566

 ภาควิชาและหน่วยงาน 
 ภาควิชา 

 ภาควิชากายวิภาคศาสตร์
 ภาควิชากุมารเวชศาสตร์
 ภาควิชาจิตเวชศาสตร์
 ภาควิชาจักษุวิทยา
 ภาควิชาจุลชีววิทยา
 ภาควิชาชีวเคมี
 ภาควิชาตจวิทยา
 ภาควิชานิติเวชศาสตร์
 ภาควิชาปรสิตวิทยา
 ภาควิชาพยาธิวิทยา
 ภาควิชาพยาธิวิทยาคลินิก
 ภาควิชาเภสัชวิทยา
 ภาควิชารังสีวิทยา

 ภาควิชาวิทยาภูมิคุ้มกัน
 ภาควิชาวิสัญญีวิทยา
 ภาควิชาเวชศาสตร์การธนาคารเลือด
 ภาควิชาเวชศาสตร์ป้องกันและสังคม
 ภาควิชาเวชศาสตร์ฟื้นฟู
 ภาควิชาศัลยศาสตร์
 ภาควิชาศัลยศาสตร์ออร์โธปิดิคส์และกายภาพบำบัด
 ภาควิชาสูติศาสตร์-นรีเวชวิทยา
 ภาควิชาโสต นาสิก ลาริงซ์วิทยา
 ภาควิชาอายุรศาสตร์
 ภาควิชาสรีรวิทยา

 สถาน / ศูนย์ 
 ศูนย์โรคหัวใจสมเด็จพระบรมราชินีนาถ
 สถานวิทยามะเร็งศิริราช
 สถานเทคโนโลยีการศึกษาแพทยศาสตร์
 สถานการแพทย์แผนไทยประยุกต์
 โรงเรียนกายอุปกรณ์สิรินธร

 หลักสูตร 
 ระดับปริญญาตรี ระดับปริญญาโท ระดับปริญญาเอกหลักสูตรแพทยศาสตรบัณฑิต

 สาขาวิชาแพทยศาสตร์ (พ.บ.)
 สาขาวิชาแพทยศาสตร์ โครงการทุนมหิดลวิทยาจารย์ (หลักสูตรควบ วท.บ.-ปร.ด.-พ.บ.)

หลักสูตรการแพทย์แผนไทยประยุกต์บัณทิต

หลักสูตรเทคโนโลยีบัณฑิต
 สาขาวิชาเทคโนโลยีการศึกษาแพทยศาสตร์
หลักสูตรวิทยาศาสตรบัณฑิต 
 สาขาวิชากายอุปกรณ์หลักสูตรการแพทย์แผนไทยประยุกต์มหาบัณฑิต

หลักสูตรวิทยาศาสตรมหาบัณฑิต

 สาขาวิชาการศึกษาวิทยาศาสตร์สุขภาพ
 สาขาวิชากายวิภาคศาสตร์
 สาขาวิชากายอุปกรณ์
 สาขาวิชาจิตวิทยาคลินิก
 สาขาวิชาจุลชีววิทยาการแพทย์และโมเลกุล
 สาขาวิชาชีวการออกแบบทางการแพทย์
 สาขาวิชาชีวเคมี
 สาขาวิชาชีวสารสนเทศทางการแพทย์
 สาขาวิชาแพทยศาสตร์
 สาขาวิชาฟิสิกส์การแพทย์
 สาขาวิชานิติวิทยาศาสตร์
 สาขาวิชาเภสัชวิทยา
 สาขาวิชาวิทยาการระบาด
 สาขาวิชาวิทยาศาสตร์การบริการโลหิต
 สาขาวิชาวิทยาภูมิคุ้มกัน
 สาขาวิชาวิทยาศาสตร์ห้องปฏิบัติการคลินิก
 สาขาวิชาสรีรวิทยาการแพทย์หลักสูตรการแพทย์แผนไทยประยุกต์ดุษฎีบัณฑิต

หลักสูตรปรัชญาดุษฎีบัณฑิต
 สาขาวิชากายวิภาคศาสตร์การแพทย์
 สาขาวิชาจุลชีววิทยาการแพทย์และโมเลกุล
 สาขาวิชาชีวการออกแบบทางการแพทย์
 สาขาวิชาชีวเคมีและชีววิทยาโมเลกุลทางการแพทย์
 สาขาวิชาชีวเวชศาสตร์
 สาขาวิชาเภสัชวิทยา
 สาขาวิชาสรีรวิทยาการแพทย์
 สาขาวิชาวิทยาภูมิคุ้มกัน
 สาขาวิชาวิทยาศาสตร์การแพทย์

 การบริหาร 
 ทำเนียบคณบดี  
นับตั้งแต่เริ่มก่อตั้งจนถึงปัจจุบัน คณะแพทยศาสตร์ศิริราชพยาบาล มหาวิทยาลัยมหิดลมีผู้ดำรงตำแหน่งคณบดีมาแล้ว 19 คน ดังรายพระนามและรายนามต่อไปนี้
 ทำเนียบคณบดีคณะแพทยศาสตร์และศิริราชพยาบาล จุฬาลงกรณ์มหาวิทยาลัย รายนามคณบดี วาระการดำรงตำแหน่ง 1. อำมาตย์เอก พระยาเวชสิทธิ์พิลาศ (จรัส วิภาตะแพทย์) พ.ศ. 2460 - พ.ศ. 2467 2. หม่อมเจ้าพูนศรีเกษม เกษมศรี พ.ศ. 2468 3. ศาสตราจารย์อุปการคุณ นายแพทย์ แอลเลอร์ กัสติน เอลลิส พ.ศ. 2468 - พ.ศ. 2481 4. ศาสตราจารย์ นายแพทย์ อำมาตย์ตรี พระอัพภันตราพาธพิศาล (กำจร พลางกูร) พ.ศ. 2482 - พ.ศ. 2486ทำเนียบคณบดีคณะแพทยศาสตร์และศิริราชพยาบาล มหาวิทยาลัยแพทยศาสตร์ รายนามคณบดี วาระการดำรงตำแหน่ง 5. ศาสตราจารย์ นายแพทย์ หลวงลิปิธรรมศรีพยัตต์ (ลิ ศรีพยัตต์) พ.ศ. 2486 - พ.ศ. 2487 6. ศาสตราจารย์ นายแพทย์ หลวงพิณพากย์พิทยาเภท (พิณ เมืองแมน) พ.ศ. 2488 - พ.ศ. 2501 7. ศาสตราจารย์ นายแพทย์ ชัชวาล โอสถานนท์ พ.ศ. 2501 - พ.ศ. 2506 8. ศาสตราจารย์เกียรติคุณ นายแพทย์ อุดม โปษะกฤษณะ พ.ศ. 2506 - พ.ศ. 2510 9. ศาสตราจารย์เกียรติคุณ นายแพทย์ สุด แสงวิเชียร พ.ศ. 2511 - พ.ศ. 2512ทำเนียบคณบดีคณะแพทยศาสตร์ศิริราชพยาบาล มหาวิทยาลัยมหิดล  รายนามคณบดี วาระการดำรงตำแหน่ง 8. ศาสตราจารย์เกียรติคุณ นายแพทย์ อุดม โปษะกฤษณะ พ.ศ. 2512 - พ.ศ. 2516 10. ศาสตราจารย์เกียรติคุณ นายแพทย์ วีกิจ วีรานุวัตติ์ พ.ศ. 2516 - พ.ศ. 2528 11. ศาสตราจารย์เกียรติคุณ นายแพทย์ นที รักษ์พลเมือง พ.ศ. 2528 - พ.ศ. 2532 12. ศาสตราจารย์คลินิกเกียรติคุณ นายแพทย์ ประดิษฐ์ เจริญไทยทวี พ.ศ. 2532 - พ.ศ. 2534 13. ศาสตราจารย์เกียรติคุณ นายแพทย์ อรุณ เผ่าสวัสดิ์  พ.ศ. 2534 - พ.ศ. 2541 14. ศาสตราจารย์เกียรติคุณ แพทย์หญิง ชนิกา ตู้จินดา พ.ศ. 2541 - พ.ศ. 2543 15. ศาสตราจารย์คลินิกเกียรติคุณ นายแพทย์ ปิยะสกล สกลสัตยาทร  พ.ศ. 2543 - พ.ศ. 2550 16. ศาสตราจารย์คลินิกเกียรติคุณ นายแพทย์ ธีรวัฒน์ กุลทนันทน์ พ.ศ. 2550 - พ.ศ. 2554 17. ศาสตราจารย์คลินิกเกียรติคุณ นายแพทย์ อุดม คชินทร พ.ศ. 2554 - พ.ศ. 2558 18. ศาสตราจารย์เกียรติคุณ ดร.นายแพทย์ ประสิทธิ์ วัฒนาภา พ.ศ. 2558 - พ.ศ. 2565 19. ศาสตราจารย์ นายแพทย์ อภิชาติ อัศวมงคลกุล  พ.ศ. 2565 - ปัจจุบันhttps://uc.mahidol.ac.th/wp-content/uploads/2022/07/27-2565.pdf

 รายชื่อผู้บริหารชุดปัจจุบัน 
รายชื่อผู้บริหารตําเเหน่งศาสตราจารย์ นายแพทย์อภิชาติ อัศวมงคลกุลคณบดีคณะแพทยศาสตร์ศิริราชพยาบาลศาสตราจารย์ นายแพทย์ธวัชชัย อัครวิพุธรองคณบดี คนที่ 1 เเละผู้อํานวยการโรงเรียนเเพทย์ศิริราชผู้ช่วยศาสตราจารย์ นายแพทย์ธารา วงศ์วิริยางกูรรองคณบดี คนที่ 2ศาสตราจารย์ ดร.นายแพทย์ยงยุทธ ศิริวัฒนอักษรผู้อํานวยการโรงพยาบาลศิริราชศาสตราจารย์ นายแพทย์กฤตย์วิกรม ดุรงค์พิศิษฏ์กุลผู้อํานวยการโรงพยาบาลศิริราช ปิยมหาราชการุณย์รองศาสตราจารย์ นายแพทย์ธีระ กลลดาเรืองไกรผู้อํานวยการศูนย์การแพทย์กาญจนาภิเษก ผู้ช่วยศาสตราจารย์ ดร. นายแพทย์ภัทรบุตร มาศรัตนรองคณบดีฝ่ายบริหารรองศาสตราจารย์ เเพทย์หญิงอุบลรัตน์ สันตวัตรรองคณบดีฝ่ายการคลังผู้ช่วยศาสตราจารย์ นายแพทย์อนุวัฒน์ สุตัณฑวิบูลย์รองคณบดีฝ่ายนโยบายเเละเเผนอาจารย์ นายเเพทย์ชนินทร์ ลิ่มวงศ์รองคณบดีฝ่ายทรัพยากรบุคคล และประธานศูนย์ธาลัสซีเมียโรงพยาบาลศิริราชรองศาสตราจารย์ นายเเพทย์ตรีภพ เลิศบรรณพงรองคณบดีฝ่ายการศึกษาก่อนปริญญารองศาสตราจารย์ ดร.นายเเพทย์ถาวรชัย ลิ้มจินดาพรรองคณบดีฝ่ายการศึกษาหลังปริญญารองศาสตราจารย์ นายแพทย์สิทธิ์ สาธรสุเมธีรองคณบดีฝ่ายวิจัยเเละนวัตกรรมศาสตราจารย์ นายเเพทย์อาศิส อุนนะนันทน์รองคณบดีฝ่ายวิชาการศาสตราจารย์ เเพทย์หญิงธนัญญา บุณยศิรินันท์รองคณบดีฝ่ายนวัตกรรมความเป็นเลิศเเละคุณค่าองค์กรผู้ช่วยศาสตราจารย์ นายแพทย์สมเกียรติ อรุณพฤกษากุลรองคณบดีฝ่ายทรัพย์สินเเละพัสดุรองศาสตราจารย์ เเพทย์หญิงอรอุมา ชัยวัฒน์รองคณบดีฝ่ายพัฒนาคุณภาพผู้ช่วยศาสตราจารย์ ดร.ประพัฒน์ สุริยผลรองคณบดีสารสนเทศรองศาสตราจารย์ นายเเพทย์รัฐพล ตวงทองรองคณบดีฝ่ายกิจการนักศึกษารองศาสตราจารย์ นายเเพทย์ประภัทร วานิชพงษ์พันธุ์รองคณบดีฝ่ายสื่อสารองค์กรและวิเทศสัมพันธ์รองศาสตราจารย์ เเพทย์หญิงนันทกร ทองแตงรองคณบดีฝ่ายกิจการพิเศษเเละองค์กรสัมพันธ์ผู้ช่วยศาสตราจารย์ นายเเพทย์ธีรวุฒิ ธรรมวิบูลย์ศรีรองคณบดีฝ่ายสร้างเสริมสุขภาพและรักษาการรองผู้อำนวยการโรงพยาบาลศิริราชสำนักผู้อำนวยการโรงพยาบาลศิริราช

 โรงพยาบาลในสังกัด 
 โรงพยาบาลมหาวิทยาลัย ที่ตั้ง โรงพยาบาลศิริราช เขตบางกอกน้อย กรุงเทพมหานคร โรงพยาบาลศิริราช ปิยมหาราชการุณย์ เขตบางกอกน้อย กรุงเทพมหานคร ศูนย์การแพทย์กาญจนาภิเษก อำเภอพุทธมณฑล จังหวัดนครปฐม ศูนย์วิทยาการเวชศาสตร์ผู้สูงอายุศิริราช อำเภอเมืองสมุทรสาคร จังหวัดสมุทรสาคร

 รางวัล 
 ปี รางวัล สาขา ผล 2566 Thailand Social Awards 2023 Best Brand Performance on Social Media กลุ่มธุรกิจบริการทางการแพทย์ 

 อ้างอิง 

 แหล่งข้อมูลอื่น 
 เว็บไซต์อย่างเป็นทางการ 


ศิริราช
ศิริราช
มหิดล
หมวดหมู่:สิ่งก่อสร้างริมแม่น้ำเจ้าพระยา
หมวดหมู่:สถาบันอุดมศึกษาที่ก่อตั้งในปี พ.ศ. 2433
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
หมวดหมู่:ก่อตั้งในสยามในปี พ.ศ. 2433